

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

**ΓΡΑΦΕΙΟ ΔΗΜΑΡΧΟΥ**

Λευκάδα, 14-12-2024

**Δελτίο Τύπου**

**ΘΕΜΑ:** Κατασκευή Μονάδας Προεπεξεργασίας Ανακύκλωσης και Κομποστοποίησης απορριμμάτων (Μ.Ο.Π.Α.Κ), κατασκευή Μονάδας Ανανεώσιμων Πηγών Ενέργειας (Φωτοβολταϊκό Πάρκο), Αναβάθμιση Βιολογικού, δημιουργία σύγχρονου Πάρκου Πρασίνου και δημιουργία χώρος Αμαξοστασίου

Στις 9-12-2024 αναρτήθηκε με υπ’ αριθμ 185225/2024 (ΑΔΑ: ΡΥΜΦΗ-ΠΥ3) απόφαση της Γενικής Γραμματείας Δημόσιας Περιουσίας του Υπουργείου Οικονομικών με την οποία παραχωρούνται προς τον Δήμο Λευκάδας:

* τμήμα συνολικής έκτασης 94.589,36 τ.μ, του Α.Β.Κ 75 δημοσίου ακινήτου Λευκάδας, με ΚΑΕΚ 340264003001/0/0, για την ολοκλήρωση της αποκατάστασης Χ.Α.Δ.Α και την κατασκευή Μονάδας Προεπεξεργασίας Ανακύκλωσης και Κομποστοποίησης (Μ.Ο.Π.Α.Κ) και Μονάδας Ανανεώσιμων Πηγών Ενέργειας (Φωτοβολταϊκό Πάρκο).
* τμήμα συνολικής έκτασης 3.364,93 τ.μ του Α.Β.Κ 75 δημοσίου ακινήτου Λευκάδας, με ΚΑΕΚ 340264003001/0/0, για χρήση ως χώρος Αμαξοστασίου

Μετά από άοκνες και συνεχείς προσπάθειες της σημερινής Δημοτικής Αρχής και ειδι-κότερα: την αίτηση του Δημάρχου Λευκάδας Δρ Ξενοφώντα Βεργίνη προς την Κτηματική Υπηρεσία του Δημοσίου και την στενή συνεργασία με τον Περιφερειάρχη Ιονίων Νήσων κ. Ιωάννη Τρεπεκλή, ολοκληρώθηκε η παραχώρηση, κατά κυριότητα, του οικοπέδου Α.Β.Κ 75 συνολικής έκτασης 97,954.29 τ.μ προς το Δήμο Λευκάδας, προκειμένου να κατασκευαστούν τα έργα που αναφέρονται ανωτέρω, ανοίγοντας πλέον διάπλατα τον δρόμο για την περιβαλλοντική αναβάθμιση της περιοχής.

Στην περιοχή θα εκκινήσουν **ΑΜΕΣΑ** οι εργασίες ανέγερσης της σύγχρονης Μονάδας, (κλειστού τύπου), Επεξεργασίας Απορριμμάτων, η οποία θα δώσει οριστική λύση στο πρόβλημα που δεκαετίες ταλανίζει εκτός από το νησί της Λευκάδας και το Μεγανήσι και τον Δήμο Ακτίου–Βόνιτσας. Πρόσθετα, δημιουργείται Φωτοβολταϊκό Πάρκο και χώρος Αμαξο-στασίου, αναβαθμίζεται ο Βιολογικός Καθαρισμός των λυμάτων και δημιουργείται εκτεταμένο Πάρκο Πρασίνου.

Με τον τρόπο αυτό, η συγκεκριμένη περιοχή θα πάψει να είναι η «πίσω» αυλή της Λευκάδας και θα μετατραπεί σε ένα πρότυπο και επισκέψιμο περιβαλλοντικό πάρκο, αντάξιο των προσδοκιών μας.

Παραθέτω το χρονικό των πεπραγμένων προς την Κτηματική Υπηρεσία Λευκάδας, το Υπουργείο Οικονομικών - συναφή Υπουργεία καθώς και την ανάδοχο εταιρεία Ηλέκτωρ Α.Ε.

* **Αρχικά** έγιναν επίσημες αλληλογραφίες και δια ζώσης συναντήσεις του Δημάρχου Λευκάδας Δρ. Ξενοφώντα Βεργίνη με τους αρμόδιους προς το θέμα: κ Μανώλη Γραφάκο, Γενικό Γραμματέα Συντονισμού Διαχείρισης Αποβλήτων του Υπουργείου Περιβάλλοντος και Ενέργειας, κ Νίκο Μαμαλούγκα, Προϊστάμενο της Μονάδας Γ’ της Ειδικής Υπηρεσίας Διαχείρισης του Επιχειρησιακού Προγράμματος «Περιβάλλον & Αειφόρος Ανάπτυξη», κ Νίκο Σταθάκη, εκπρόσωπο της αναδόχου εταιρείας ΗΛΕΚΤΩΡ ΑΕ κατασκευής του έργου και με άλλους υπηρεσιακούς παράγοντες. Επίσης, έγιναν συναντήσεις και με τον αρμόδιο Υπουργό Περιβάλλοντος και Ενέργειας κ Θεόδωρο Σκυλακάκη, τον Υπουργό και Υφυπουργό κ. κ. Θεόδωρο Λιβάνιο και Βασίλη Σπανάκη και τον Υπουργό Ανάπτυξης κ. Τάκη Θεοδωρικάκο.
* **Έγιναν** συνεχείς συσκέψεις και αλληλογραφία του Δημάρχου Λευκάδας με την Κτηματική Υπηρεσία του Δημοσίου (κ.Θεοδόση Σταματέλο και κ. Ελένη Κατωπόδη) και εστάλη γραπτό αίτημα προς το Υπουργείο Εθν. Οικονομίας & Οικονομικών με Αρ.Πρωτ.Κτημ.: 43486ΑΠΑ2024/31-05-2024 με θέμα «Εισήγηση της Κτηματικής Υπηρεσίας Λευκάδας σχετικά με την παραχώρηση τμημάτων του δημοσίου ακινήτου με Α.Β.Κ. 75 – Παλαιές Αλυκές Λευκάδας στο Δήμο Λευκάδας».
* **Εκφράστηκαν** γραπτώς οι ευχαριστίες του Δημάρχου Λευκάδας προς την Κτηματική Υπηρεσία με Αριθμ. Πρωτ 11823/03-06-2024 για το σχετικό αίτημα που εστάλη προς το Υπουργείο Εθν. Οικονομίας & Οικονομικών.
* **Εστάλη** **επιστολή** του Δημάρχου Λευκάδας προς τον Περιφερειάρχη Ιονίων Νήσων κ Ιωάννη Τρεπεκλή με την οποία ενημερώθηκε για την πορεία του έργου ΜΟ.Π.Α.Κ. με Αρ.Πρ.: 11871/04-06-2024.
* **Απεστάλη** **έγγραφο** του Δημάρχου Λευκάδας προς το Υπουργείο Οικονομικών, Δ/νση Δημόσιας Περιουσίας Τμήμα Α’ με Αρ.Πρ.: 13919/20-06-2024 με την οποία ζητείται η **επίσπευση** της διαδικασίας παραχώρησης, **κατά κυριότητα**, της συγκεκριμένης έκτασης.
* **Έγιναν** **σκληρές και επίμονες** διαπραγματεύσεις με την ανάδοχο εταιρεία Ηλεκτωρ Α.Ε. για την κατασκευή ενός σύγχρονου εργοστασίου(κλειστού τύπου), που τελικά κατέληξαν σε μια συμπληρωματική της αρχικής συμφωνία που υπογράφτηκε στις 11-06-2024 για την κατασκευή ΜΟ.Π.Α.Κ.
* **Έγιναν** **νέες παρεμβάσεις** Δημάρχου προς τις αρμόδιες υπηρεσίες των υπουργείων Εσωτερικών και Οικονομικών προκειμένου να λυθεί η εμπλοκή που παρουσιάστηκε (την τελευταία στιγμή) στο κατά πόσον η περιοχή του οικοπέδου ανήκει σε περιοχή Natura ή όχι.
* **Μετά την απεμπλοκή** του προβλήματος, τελικά προέκυψε η απόφαση με Αρ.Πρ.: 32433/10-12-2024 **«Παραχώρησης, κατά κυριότητα, προς το Δήμο Λευκάδας, σύμφωνα με τις διατάξεις του άρθρου 200 του ν. 3463/2006, τμημάτων έκτασης 3.364,93 τ.μ και 94.589,36 τ.μ, του ΑΒΚ 75 δημοσίου κτήματος Λευκάδας, αντίστοιχα για χώρο Αμαξοστασίου του Δήμου και για την ολοκλήρωση αποκατάστασης Χ.Α.Δ.Α, την κατασκευή Μονάδας Προεπεξεργασίας Ανακύκλωσης και Κομποστοποίησης (Μ.Ο.Π.Α.Κ) και Μονάδας Ανανεώσιμων Πηγών Ενέργειας (Φωτοβολταϊκό Πάρκο) ».**

**Κλείνοντας**, θέλω να ευχαριστήσω ιδιαίτερα τον κ Θεόδωρο Σκυλακάκη Υπουργό Περιβάλλοντος και Ενέργειας, καθώς και τον Υπουργό Ανάπτυξης κ.Τάκη Θεοδωρικάκο για την αμέριστη βοήθεια ,τον κ Μανώλη Γραφάκο Γενικό Γραμματέα Συντονισμού Διαχείρισης Αποβλήτων του Υπουργείου Περιβάλλοντος και Ενέργειας, τον Προϊστάμενο του Υπουργείου κ. Νίκο Μαμαλούγκα και τους Προϊσταμένους υπουργείου Οικονομικών κ Θ. Οικονόμου και κ Ε. Βελγάκη, τον Περιφερειάρχη κ Ιωάννη Τρεπεκλή για την βαθιά κατανόηση και αμέριστη στήριξη,τα στελέχη τις Κτηματικής Υπηρεσίας κ. Θεοδόση Σταματέλο και κ. Ελένη Κατωπόδη και τους υπηρεσιακούς παράγοντες του Δήμου.

**Ευχαριστώ** τον Βουλευτή Λευκάδας κ Αθανάσιο Καββαδά για τις συνεχείς γραπτές παρεμβάσεις του στους Υπουργούς και υπηρεσίες και την στήριξη του, κατά την διάρκεια της διαδρομής εξέλιξης των θεμάτων.

**Και Φυσικά, ευχαριστώ το Λευκαδίτικο λαό για την κατανόηση και συνεχή στήριξη της Δημοτικής Αρχής.**

**Τέλος, τη μέγιστη ευγνωμοσύνη μου εκφράζω προς τον Πρωθυπουργό κ.Κυριάκο Μητσοτάκη και τους συνεργάτες του για την συνεχή και επίμονη στήριξη όλων των αιτημάτων μου που αφορούν τη Λευκάδα και το Λευκαδίτικο λαό.**

***Σημείωση* : Κάποιοι πρέπει να κατανοήσουν ότι οι αποτυχίες ούτε διαγράφονται και ούτε δικαιολογούνται με άτοπες ανακοινώσεις. Κανένας δεν ξεχνάει πώς ό,τι δεν επιτεύχθηκε στα περασμένα 4 χρόνια, έγινε πραγματικότητα σε μερικούς παραγωγικούς μήνες .**

**Οι λύσεις των σημερινών προβλημάτων απαιτούν άρτια γνώση του αντικειμένου, συστηματική δουλειά, ολιστική αντίληψη και μεθοδική προσέγγιση και οπωσδήποτε σεβασμό στο χρόνο.**

**Ο Δήμαρχος Λευκάδας**

**Δρ. Ξενοφών Ν. Βεργίνης**